**EUROPOS JAUNIMO SOSTINĖS tarybos elektroninio posėdžio PROTOKOLAS**

2020-05-21 Nr. TAR1-95

Posėdis įvyko 2020 m. gegužės 20-21 d. 14.30 – 12.00 val.

Posėdžio pirmininkas – Deividas Petrolevičius, Klaipėdos m. savivaldybės administracijos Socialinių reikalų departamento direktorius.

Posėdžio sekretorė Aistė Valadkienė, Klaipėdos miesto savivaldybės jaunimo reikalų koordinatorė

Dalyvavo: Indrė Butenienė, Agnė Rudytė, Audrius Paulauskas, Kornelija Bajorūnė, Laurynas Gečius, Paulius Kavoliūnas, Deividas Petrolevičius, Irma Vilutytė, Arvydas Cesiulis.

DARBOTVARKĖ.

1. Dėl Europos jaunimo sostinės programos platformos „Erdvės“ ekspertų grupės konsoliduotų išvadų patvirtinimo.

SVARSTYTA. 1. Dėl Europos jaunimo sostinės programos platformos „Erdvės“ ekspertų grupės konsoliduotų išvadų patvirtinimo.

Pranešėja A. Valadkienė

Pranešėja el. paštu informavo, kad konkursas buvo skelbtas antrą kartą ir šį kartą paraiškas pateikė 5 organizacijos. Prie laiško buvo prisegtos ekspertų konsoliduotos išvados. Paraiškas vertino trys ekspertai, tačiau vienas ekspertas dviem organizacijoms (VšĮ Projektas LT ir VšĮ Lietuviškos šventės) skyrė itin žemus balus, kurie sudarė didesnį negu 44 balų skirtumą. Ekspertams nesusitarus tarpusavyje buvo nuspręsta grupę papildyti ketvirtuoju ekspertų. Jis vertino dvi paraiškas, kurioms buvo skirtas itin žemas įvertinimas. Vedant bendrą balų vidurkį šioms paraiškoms buvo anuliuoti trečiojo eksperto balai ir pridėti ketvirtojo.

Suvedus visus balus paaiškėjo, kad didžiausią bendrą balų vidurkį gavo VšĮ „Projektas LT“ projektas „Aš nesu tik siena“ – 93,3 balai.

Vadovaujantis Europos jaunimo sostinei 2021 m. skirtų projektų dalinio finansavimo iš Klaipėdos miesto savivaldybės biudžeto lėšų tvarkos aprašo 42 ir 43 punktais:

42. EJST narių susirinkimas išklauso ekspertų išvadas ir teikia rekomendacijas Savivaldybės administracijos direktoriui.

43. EJST gali rekomenduoti:

43.1. pritarti ekspertų vertinimo rezultatams (išvadoms);

43.2. nepritarti ekspertų vertinimų rezultatams (išvadoms). Nepritarus ekspertų vertinimo rezultatams, EJST argumentuotu siūlymu (jeigu kyla pagrįstų įtarimų, kad ekspertai pažeidė nešališkumo deklaraciją ir (arba) konfidencialumo pasižadėjimą, ir (arba) jeigu ekspertų išvada yra nemotyvuota) rekomenduoja Savivaldybės administracijai teikti paraišką (-as) kitiems, tos srities ar programos paraiškų nevertinusiems, ekspertams pervertinti.

Pranešėja paprašė EJST narių pritarti ekspertų konsoliduotoms išvadoms ir teikti rekomendaciją Savivaldybės administracijos direktoriui finansuoti VšĮ Projektas LT projektą „Aš nesu tik siena“ bei 2020-2021 m. įgyvendinimui skirti 58 500 Eur.

L. Gečius atsakė, kad nuo balsavimo nusišalina.

Pritarė 8 nariai, prieš – 0,susilaikė 0.

NUTARTA. Pritarti ekspertų konsoliduotoms išvadoms ir teikti rekomendaciją Savivaldybės administracijos direktoriui finansuoti VšĮ „Projektas LT“ projektą „Aš nesu tik siena“ bei 2020-2021 m. įgyvendinimui skirti 58 500 Eur. 2020 m. skirti -18 000 Eur.

|  |  |
| --- | --- |
| Sekretorė |  Aistė Valadkienė |
| Pirmininkas | Deividas Petrolevičius |